Document ID: 32004D0839

KOMISIJAS LĒMUMS
(2004. gada 3. decembris),
ar ko paredz nosacījumus jaunu suņu un kaķu nekomerciālai pārvietošanai Kopienā no trešām valstīm
(izziņots ar dokumenta numuru K(2004) 4546)
(Dokuments attiecas uz EEZ)
(2004/839/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2003. gada 26. maija Regulu (EK) Nr. 998/2003 par dzīvnieku veselības prasībām, kas piemērojamas lolojumdzīvnieku nekomerciālai pārvietošanai, un ar kuru groza Padomes Direktīvu 92/65/EEK (1), un jo īpaši tās 8. panta 3. punkta c) apakšpunktu,
tā kā:
(1)
Regulā (EK) Nr. 998/2003 ir paredzēti nosacījumi suņu un kaķu nekomerciālai pārvietošanai Kopienā no trešām valstīm. Šie nosacījumi atšķiras atkarībā no izcelsmes trešās valsts statusa un galamērķa dalībvalsts.
(2)
Regulas (EK) Nr. 998/2003 8. panta 3. punkta c) apakšpunktā noteikts, ka jāparedz nosacījumi, ar kādiem var atļaut ievest nevakcinētus suņus un kaķus līdz triju mēnešu vecumam no attiecīgi regulas II pielikuma B un C daļā uzskaitītajām trešām valstīm.
(3)
Šiem nosacījumiem jābūt līdzvērtīgiem nosacījumiem, ko piemēro nevakcinētu jaunu kaķu un suņu pārvietošanai starp dalībvalstīm.
(4)
Tā kā Regulu (EK) Nr. 998/2003 jau piemēro, un ņemot vērā lolojumdzīvnieku īpašnieku intereses Eiropā, ir lietderīgi šo lēmumu piemērot nekavējoties.
(5)
Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
1. Dalībvalstis var atļaut ievest to teritorijā suņus un kaķus, kas nav sasnieguši trīs mēnešu vecumu un nav vakcinēti pret trakumsērgu, no Regulas (EK) Nr. 998/2003 II pielikuma B un C daļā uzskaitītajām trešām valstīm saskaņā ar nosacījumiem, kas ir vismaz līdzvērtīgi tiem nosacījumiem, kas paredzēti minētās regulas 5. panta 2. punktā.
2. Dzīvniekus, kas ievesti saskaņā ar 1. punkta noteikumiem, aizliegts pēc tam pārvietot uz kādu citu dalībvalsti, izņemot gadījumu, ja dzīvnieku atbilstoši Regulas (EK) Nr. 988/2003 5. panta 1. punktā izklāstītajiem nosacījumiem pārvieto uz tādu dalībvalsti, kas nav uzskaitīta minētās regulas II pielikuma A daļā.
Dzīvnieku, kas ievesti saskaņā ar 1. punkta noteikumiem, vēlāku pārvietošanu uz kādu citu minētās regulas II pielikuma A daļā uzskaitītu dalībvalsti veic atbilstoši Regulas (EK) Nr. 998/2003 6. panta 1. punktā izklāstītajiem nosacījumiem, kad dzīvnieks ir pārsniedzis triju mēnešu vecumu.
2. pants
Šo lēmumu piemēro no 2004. gada 11. decembra.
3. pants
Šis lēmums ir adresēts dalībvalstīm.
Briselē, 2004. gada 3. decembrī

Labels: 5
0
8
6
18